Сәуірде ауа райы қандай болады?
"Сәуірде ауа райы қандай болады?" | "https://abai.kz/post/181739"
TITLE: Сәуірде ауа райы қандай болады?
URL: https://abai.kz/post/181739
META: "Сәуірде ауа райы қандай болады?" | "https://abai.kz/post/181739"
DATE: 01.04.2024
AUTHOR(s): Abai.kz.
TOTAL WORDS: 165
TEXT: "Қазгидромет" болжамы бойынша сәуір айында Қазақстанның барлық аумағында орташа ауа температура нормадан 1-2° жоғары болады, деп хабарлады Abai.kz. "Онкүндіктің алғашқы күндерінде республиканың басым бөлігінде ауа температурасы төмендейді. Солтүстік-батыста, солтүстікте, шығыста, елдің орталығында түнде -2-7°С дейін, күндіз +3+8°С дейін, содан кейін 4 сәуірден бастап ауа температурасы түнде 0+5°С, күндіз +12+20°С дейін жоғарылайды. Онкүндіктің соңында температуралық фон түнде -2-7°С дейін, күндіз +5+12°С дейін қайта төмендейді. Сәуір айының басында елдің оңтүстігі мен оңтүстік-шығысында ауа температурасы түнде -5+3°С дейін, күндіз +5+15°С дейін төмендейді, содан кейін түнде +3+10°С дейін, күндіз +13+23°С дейін жоғарылайды. Ал онкүндіктің соңында ауа температурасы түнде -3+5°С дейін, күндіз +7+15°С дейін төмендейді", – деді синоптиктер. Қазақстанның батысында ауа температурасының негізгі фоны түнде +2+9°С, күндіз +13+20°С-ты құрайды. Сәуірдің екінші және үшінші онкүндігінде Иран мен Орта Азия аудандарынан жылы ауа массалары шығып, температуралық фон жоғарылайды: елдің солтүстік, орталық және шығысында түнде +2+10°С дейін, күндіз +15+25°С дейін; оңтүстік өңірлерде және ҚР батысында түнде +7+13°С дейін, күндіз +17 + 27°С дейін жоғарылайды. Алайда синоптиктер күн қайта суытуы мүмкін екендігін ескертеді. Abai.kz.
